钦定古今图书集成/明伦汇编/氏族典/第045卷 > 《廖用贤尚友录》 > 郗恢
## 钦定古今图书集成/明伦汇编/氏族典/第045卷 > 《廖用贤尚友录》 > 郗恢

按《晋书郗鉴传》：“鉴子昙，昙子恢，字道引，少袭父爵散
骑侍郎，累迁给事黄门侍郎，领太子右卫率，擢建威
将军、雍州刺史、假节，镇襄阳。以功领秦州刺史，加督
陇上军。王恭讨王国宝，桓元、殷仲堪皆举兵应恭，恢
与朝廷掎角元等。元等退，以恢为尚书，将家还都，至
扬口，仲堪阴使人于道杀之。赠镇军将军，子循嗣。”